


	Európai Parlament
2019-2024
	[image: EP logo RGB_Mute]



ELFOGADOTT SZÖVEGEK

[bookmark: TANumber]P9_TA(2024)0054
Ioannis Lagos mentelmi jogának felfüggesztésére irányuló kérelem
[bookmark: DocNumber]
[bookmark: Commission]Jogi Bizottság
[bookmark: PE]PE755.043
[bookmark: Sujet][bookmark: References]Az Európai Parlament 2024. február 6-i határozata a Ioannis Lagos mentelmi jogának felfüggesztésére irányuló kérelemről (2023/2092(IMM))
[bookmark: TextBodyBegin]Az Európai Parlament,
–	tekintettel az Athéni Elsőfokú Bíróság főügyészhelyettesének Ioannis Lagos mentelmi jogának felfüggesztésére irányuló kérelmére, amelyet a görög Legfelsőbb Bíróság helyettes ügyésze továbbított 2023. május 31-i levelében esetleges büntetőjogi vádakkal kapcsolatban (Re. ABM: RB 2022/13-EG: 104-23/3), és amelyet a plenáris ülésen 2023. június 14-én jelentettek be,
–	miután eljárási szabályzata 9. cikke (6) bekezdésének megfelelően meghallgatta Ioannis Lagost,
–	tekintettel az Európai Unió kiváltságairól és mentességeiről szóló 7. jegyzőkönyv 8. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
–	tekintettel az Európai Unió Bírósága által 2008. október 21-én, 2010. március 19-én, 2011. szeptember 6-án, 2013. január 17-én és 2019. december 19-én hozott ítéletekre[footnoteRef:1], [1:  	A Bíróság 2008. október 21-i ítélete, Marra kontra De Gregorio és Clemente, C-200/07. és C-201/07., ECLI:EU:C:2008:579; a Törvényszék 2010. március 19-i ítélete, Gollnisch kontra Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello-ügy, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23; a Bíróság 2019. december 19-i ítélete, Junqueras Vies, C-502/19, ECLI:EU:C:2019:1115.] 

–	tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
–	tekintettel a Jogi Bizottság jelentésére (A9-0027/2024),
A.	mivel az Athéni Elsőfokú Bíróság főügyészhelyettese kérelmet nyújtott be Ioannis Lagos parlamenti mentelmi jogának felfüggesztésére annak érdekében, hogy az interneten közzétett nyilatkozata alapján büntetőeljárást indítson ellene;
B.	mivel 2022. március 1-jén Ioannis Lagos olyan üzenetet tett közzé pártja honlapján, amely állítólag nyilvános erőszakra vagy gyűlöletre való uszításnak minősül a nemzeti hovatartozás, vallás vagy szexuális irányultság alapján azonosított személyek egy csoportjával szemben, megsértve a 4285/2014. és a 4491/2017. sz. görög törvénnyel módosított 927/1979. sz. görög törvény 1. cikkét;
C.	mivel 2022. március 2-án a Helsinki Megállapodások Görög Megfigyelőközpontja tájékoztatás és szükséges intézkedés céljából értesítette az Athéni Elsőfokú Bíróságot a Ioannis Lagos által az előző napon közzétett üzenetről;
D.	mivel 2022. március 1-jén Ioannis Lagos részt vett az Európai Parlament plenáris ülésén az Ukrajna elleni orosz agresszióról szóló állásfoglalási indítványról tartott szavazáson, és mivel ugyanezen a napon, a szavazást követően pártja honlapján „Nem leszek áruló, és nem árulom el az elveimet és a meggyőződéseimet” címmel nyilatkozatot tett közzé, amelyben elmagyarázta a szavazatához vezető okokat;
E.	mivel e nyilatkozat megtételével Ioannis Lagos állítólag nyilvános erőszakra és gyűlöletre uszított a nemzeti hovatartozás, vallás vagy szexuális irányultság alapján azonosított személyek egy csoportjával szemben, ami a 4285/2014. és a 4491/2017. sz. görög törvénnyel módosított 927/1979. sz. görög törvény 1. cikke értelmében bűncselekménynek minősül;
F.	mivel a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
G.	mivel egyrészről a Parlamentet nem lehet bírósághoz hasonlítani, másrészről pedig a mentelmi jog felfüggesztésére irányuló eljárásban az érintett képviselő nem tekinthető „vádlottnak”;
H.	mivel az Európai Unió kiváltságairól és mentességeiről szóló 7. jegyzőkönyv 8. cikke szerint feladataik ellátása során kifejtett véleményük vagy leadott szavazatuk miatt az Európai Parlament képviselői ellen nem folytatható vizsgálat, nem vehetők őrizetbe, és nem indítható velük szemben bírósági eljárás;
I.	mivel a képviselő által az Európai Parlamenten kívül tett nyilatkozat a jegyzőkönyv 8. cikke értelmében a feladatai ellátása során kifejtett véleménynek minősülhet, amennyiben olyan szubjektív értékelést tartalmaz, amely közvetlen és nyilvánvaló kapcsolatban áll az adott képviselő európai parlamenti feladatainak ellátásával; mivel ezért azt, hogy ez az eset áll-e fenn, a nyilatkozat jellege és tartalma határozza meg, nem pedig az, hogy a nyilatkozatot hol tették;
J.	mivel napjainkban azokra a politikai vitákra, amelyekben az európai parlamenti képviselők mandátumuk gyakorlása során részt vesznek, egyre inkább a Parlament épületein kívül kerül sor, többek között az interneten;
K.	mivel ennek fényében Ioannis Lagos a nyilatkozatát egyértelműen európai parlamenti képviselői minőségében tette közzé, és mivel megállapítható, hogy közvetlen és nyilvánvaló kapcsolat áll fenn a szóban forgó nyilatkozat és Ioannis Lagos parlamenti megbízatása között;
1.	úgy határoz, hogy nem függeszti fel Ioannis Lagos mentelmi jogát;
[bookmark: _GoBack]2.	utasítja elnökét, hogy haladéktalanul továbbítsa ezt a határozatot és az illetékes bizottság jelentését a Görög Köztársaság illetékes hatóságának és Ioannis Lagosnak.



image1.png




